# Trapez

Trapez :
* An trapez ABCD |
* An trapez zo ur skouer dibar eus : |
* pevarc'hostezeg
* pevarc'hostezeg konveksel |
* Trapezoù dibar : |
* parallelogram
* skouergorneg
* romb
* karrez |
An trapezoù (a vez graet trapezenn anezho a-wezhioù, pe tristurieg peurliesañ) a zo anezho pevarc'hostezegoù o deus daou gostez enep parallelek. Graet e vez diaz eus an daou gostez-se.
Gant an termenadur-se ez eus trapezoù eus ar pevarc'hostezegoù ABCD hag ABDC o-daou war ar figurenn (hag a zo parallelek o c'hostezioù (AB) ha (CD) ).
Oberourien 'zo a laka ur redi ouzhpenn : konvekselezh ar pevarc'hostezeg. Gant se e vez dilezet an « trapezoù kroazet » evel ABDC.

## Perzhioù

Ar pevarc'hostezegoù konveksel a zo trapezoù anezho mar hag hepken mard o deus ur c'houblad kornioù kenheuliek kevatal o somm gant 360 derez pe π radian. Heñvel eo neuze somm an daou gorn all.
Da skouer : an daou goublad kornioù a zo (A,D) ha (B,C) o begoù.
Diwall : En trapezoù ne vez ket atav somm daou gorn kenheuliek kevatal gant 360 derez (ar c'hornioù lol ha B o begoù er figurenn da skouer).

## Trapezoù dibar

* Graet e vez trapez skouer eus an trapezoù o deus ur c'horn skouer da nebeutañ. En abeg d'ar perzh kent e vez atav daou gorn skouer da nebeutañ en trapezoù skouer. Ar skouergornegoù ivez a zo trapezoù skouer.
| Trapez izoskelel | Trapez izoskelel gant e ahel simetriezh |
* An trapezeoù a vez graet izoskelel anezho pa wiriont unan eus ar perzhioù kendalvoudek-mañ :
   * Daou gorn stok ouzh ar memes diaz zo kevatal.
   * Keit eo ar c'hostezioù nann parallelek.
   * Keit eo an diagonalennoù.
   * An daou ziaz a zo dezho ar memes kreizskouerenn, hag honnezh zo ahel simetriezh d'an trapez.
| Trapez dibar : parallelogram | Trapez dibar : skouergorneg |
* An trapezoù konveksel hag a zo keit o diazoù a zo neuze parallelogramoù. Parallelek eo neuze an daou gostez all.
* Ar skouergornegoù zo trapezoù skouer hag izoskelel war un dro.

## Formulennoù

Formulennoù an trapez :
| Muzulioù an trapez |||
| Gorread | $G={\frac {a+c}{2}}\cdot h$ $={\frac {a+c}{a-c}}{\sqrt {(s-a)(s-c)(s-a-b)(s-a-d)}}$ (pa vez a > c), gant $s={\tfrac {1}{2}}(a+b+c+d)$ |
| Trohed | $T=a+b+c+d\,$ |
| Uhelder | $h=b\cdot \sin \beta =b\cdot \sin \gamma =d\cdot \sin \alpha =d\cdot \sin \delta$ $={\frac {2G}{(a+c)}}$ |
| Hirder an diagonalennoù | $d_{1}={\sqrt {a^{2}+b^{2}-2ab\cos \beta }}={\sqrt {c^{2}+d^{2}-2cd\cos \delta }}$ $d_{2}={\sqrt {a^{2}+d^{2}-2ad\cos \alpha }}={\sqrt {b^{2}+c^{2}-2bc\cos \gamma }}$ |
| Hirder ar c'hostezioù | $a,b,c,d\,$ |
| Muzulioù ar c'hornioù | $\alpha ,\beta ,\gamma ,\delta \,$ |
Dont a ra an eil formulenn evit jediñ ar gorread eus formulenn Heron evit jediñ gorread an tric'hornioù, hag ar formulennoù evit jediñ hirderioù an diagonalennoù eus teorem al-Kashi.

## Teorem an trapez

Teorem an trapez — En trapezoù, an eeunenn a dremen dre boent skej ar c'hostezioù nann parallelek ha dre boent skej an div ziagonalenn a dremen ivez dre greizoù ar c'hostezioù parallelek.

## Notennoù ha daveoù

* ↑ An termen tristurieg a gaver e-barzh : Nouveau dictionnaire breton fançais, Roparz Hemon, Al Liamm, 1978, p. 814 Geriadur ar Jedoniezh, Yann-Baol an Noalleg, Preder, 2003 Dictionnaire classique français-breton, tome X, R. Le Gléau, Al Liamm, 1994, p. 3825 Geriadur Brezhoneg An Here, An Here, 2001, p. 1325 Dictionnaire français-breton, Martial Ménard, 2012, Palantines, p. 1346 An termen trapez a gaver e-barzh : Geriadur Brezhoneg An Here, An Here, 2001 ; Geriadur ar skiantoù hag an teknikoù - Galleg-Brezhoneg, Kreizenn Ar Geriaouiñ, stumm 1.9 16.11.2010. Ne gaver an termen trapezenn nemet e-barzh : Geriaoueg Matematik, Embannadurioù Eil Derez Diwan, trede embannadur kresket, 1995
* Porched geometriezh